section_heading: Whatever People Say I Am, That's What I'm Not
paragraph_text: Arctic Monkeysi su odbili potpisati ugovor za neku izdavačku kuću, zato što nisu htjeli promijeniti svoju glazbu kako bi se ona uklopila u glazbenu industriju. Ipak su potpisali ugovor za Domino Recordsom u lipnju 2005. Njihov prvi singl, nakon potpisivanja za Domino, bio je  I Bet You Look Good On The Dancefloor . Objavljen je 17. listopada 2005. i odmah se našao na prvom mjestu britanske top liste ( UK Singles Chart ) pobijedivši tako Sugababes, McFly i Robbie Williamsa. Četiri mjeseca i tri dana poslije pojavili su se po prvi puta na naslovnici  NME -a. Njihov drugi singl  When The Sun Goes Down  (prethodno nazvan  Scummy  ) je objavljen 16. siječnja 2006. te se također odmah našao na prvom mjestu, prodan je u 38,922 primjeraka i skinuo je s trona Shanye Warda. Njihov uspjeh koji su postigli bez najavljivanja ili reklamiranja vodio je k novom načinu na koji će nove grupe postizati uspjeh. Završili su snimanje njihovog debitantskog albuma u Chapel Studio u Lincolnshireu tijekom rujna 2005. godine. Naziv albuma je ubrzo potvrđen i glasio je  Whatever People Say I Am, That's What I'm Not , To je citat preuzet iz filma  Saturday Night and Sunday Morning  iz 60-ih godina 20. stoljeća. Album je naposljetku objavljen 23. siječnja 2006. godine i postao je najbrže prodan debitantski album u povijesti britanske glazbe (u prvom tjednu je prodan u 363,735 primjeraka). Album je objavljen mjesec dana kasnije u SAD-u i tijekom prvog tjedna prodan je u 34,000 primjeraka i tako postao drugi najbrže prodan debitantski indie album u SAD-u. No ipak prodaj albuma u SAD-u nije odgovarala onoj u Velikoj Britaniji. Američki kritičari su bili stroži od svojih britanskih kolega smatrajući Arctic Monkeyse još jednim primjerkom britanske medijski prenapuhane grupe. No njihova je sjevernoamerička turneja u lipnju 2007. naišla na odobravanje kritičara. U međuvremenu britanski magazin  NME  je debitantski album Arctic Monkeysa smjestio među top 5 najboljih britanskih albuma svih vremena. Također su se izjednačili s Oasisom i The Strokesima nakon što su 2006. na NME Awards osvojili nagradu za najbolju britansku grupu, najbolju novu grupu i najbolju pjesmu  I Bet You Look Good On The Dancefloor